Blómsúra

Blómsúra eða japanssúra (fræðiheiti Reynoutria japonica samheiti Fallopia japonica og Polygonum cuspidatum) er  fjölær jurt  af súruætt. Blómsúra eru upprunnin í Austur-Asíu, í Japan, Kína og Kóreu. Þessi tegund hefur breiðst út í Ameríku og Evrópu og er víða skilgreind sem ágeng tegund og illgresi. Blómsúra er vinsæl á meðal býflugnaræktenda. Ungir stilkar af blómsúru eru ætir og er  þeim sums staðar safnað  til átu en þeir  bragðast eins og sambland af  sítrónu og rababara.

Óheimilt er að flytja blómsúru (Fallopia japonica)  til Íslands samkvæmt reglugerð um innflutning, ræktun og dreifingu útlendra plöntutegunda  nr. 583/2000

Flokkur:Súruætt
Flokkur:Ágeng tegund